Kampung Pajak Emah

Kampung Pajak Emah (; kadang-kadang dieja sebagai Kampong Pajak Emah) merujuk kepada sebuah kampung di tengah-tengah Daerah Padang Terap, salah satu daerah di Kedah, Malaysia. Ia secara rasmi merupakan salah satu pembahagian pentadbiran kampung di bawah Mukim Pedu. Poskod bagi Kampung Pajak Emah ialah 06300 Kuala Nerang.

Sejarah 
Tinjauan awal mengenai kewujudan Kampung Pajak Emah telah dilakukan pada November 1930 oleh Jabatan Ukur Negeri-negeri Melayu Bersekutu (FMS Survey), di mana telah membuktikan bahawa kependudukan di Kampung Pajak Emah telah wujud sejak tahun 1930-an. Kampung Pajak Emah turut didokumentasikan dalam peta topografi Malaya 1945 berskala 1:63,360, di garisan utaraan 42 dan garisan timuran 70 (rujukan grid RG4270, dengan nama Kg. Pajak Emah). Kedudukan koordinat mengenai Kampung Pajak Emah pula direkodkan dalam gazetir, "Gazetter (No. 11) – Malay States" yang diterbitkan pada tahun 1944, karya Pejabat Hidrografik, Jabatan Tentera Laut Amerika Syarikat dengan kedudukan koordinat di .

Pentadbiran 
Kampung Pajak Emah secara rasmi merupakan salah satu kampung dalam pentadbiran Mukim Pedu, iaitu mukim di tenggara Daerah Padang Terap, yang berhampiran dengan sempadan Malaysia–Thailand.

Geografi

Bentuk muka bumi  
Sebahagian besar bentuk muka bumi di kawasan Kampung Pajak Emah ialah tanah pamah, dengan anggaran ketinggian dari min aras laut iaitu sebanyak . Di bahagian utara Kampung Pajak Emah, bentuk muka buminya merupakan kawasan berbukit-bukau. Bukit Ular Selatan (atau Bukit Ular South) yang mempunyai titik tertinggi  di aras permukaan laut merupakan bentuk muka bumi jenis bukit bernama terletak berhampiran dengan kampung ini yang terletak kira-kira  ke arah utara dari Kampung Pajak Emah. Sungai Kesai yang bercamtum di Sungai Pedu turut melalui Kampung Pajak Emah. Kampung Pajak Emah juga merupakan petempatan di pesisiran Sungai Pedu.

Guna tanah kawasan 
Pada peta FMT Survey, terdapat lebih kurang 10 buah bangunan rumah dalam kawasan Kampung Pajak Emah, dengan pola petempatan berjenis petempatan berselerak. Bahagian barat lauat Kampung Pajak Emah merupakan belukar pada tahun 1930. Kegiatan ekonomi penduduk setempat bergantung kepada sektor pertanian sahaja. Di bahagian timur laut dan tenggara kampung telah dijadikan sebagai kawasan bercucuk tanam sawah padi (atau bendang) terbuka yang ditanam di sepanjang lembah sungai Sungai Pedu dan Sungai Kesai. Tanaman buah-buahan, getah dan kelapa juga diusahakan oleh penduduk setempat, di bahagian utara dan barat daya kampung. Pemerhatian bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira 25 hingga 250 orang yang mendiami di sekitar kawasan Kampung Pajak Emah, yang dikategorikan sebagai taburan penduduk sederhana–jarang. Menutut pemerhatian NASA pada tahun 2000, kawasan perkampungan Kampung Pajak Emah dilitupi oleh kawasan tanah yang dicampur kegunaannya iaitu industri pertanian seperti buah-buahan dan padi, petempatan manusia, kawasan perhutanan dan belukar, jalan raya dan padang ragut.

Petempatan terdekat 
Kampung Pajak Emah bersempadan dengan petempatan yang lain seperti Kampung Klong Kesai di bahagian utara, Kampung Pong, Kampung Tandop Baharu dan Kampung Belukar di bahagian timur laur, Kampung Mek Eyat dan Kampung Pulau Badak di bahagian timur, Kampung Tong Pelu, Kampung Pedu, Kampung Pauh dan Kampung Tanjung Luar di bahagian tenggara, Kampung Tanjung dan Kampung Baru Tanjung Thai di bahagian selatan, Kampung Punggor, Kampung Seladang Rebah, Kampung Musa dan Kampung Surau di bahagian barat daya, serta Kampung Durian Burong, Kampung Padang Setol dan Kampung Lubok Merbau di bahagian barat.

Meteorologi kawasan 
Iklim di sekitar kawasan Kampung Pajak Emah ialah iklim monsun tropika (dikelaskan sebagai Am dalam pengelasan iklim Köppen). Purata suhu di Kampung Pajak Emah untuk jangka tahun 1990 sehingga 2010 ialah . Dalam rekod, bulan yang paling panas dalam tahun 1990–2010 ialah Mei dengan suhu mencecah  dan bulan paling sejuk ialah Disember dengan suhu . Purata pembentukan kerpasan melalui curahan air hujan turun di sekitar kawasan ini adalah sebanyak  pertahunnya. Bulan Oktober merekodkan bulan pembentukan kerpasan yang tinggi iaitu, sebanyak  manakala bulan yang paling rendah pembentukannya pula terjadi pada bulan Januari dengan .

Lihat juga 
 Daerah Padang Terap

Rujukan 

Pajak Emah